Šljivovica
Šljivovica (ili šljiva) je tradicionalno žestoko bezbojno ili žućkasto alkoholno piće tipa rakije koje se pravi od šljive. Pravi se tako što dolazi do vrenja komine (kljuka, cefre, džibre), a onda i njegove destilacije u kazanu za pečenje rakije u dva navrata. Poslije prve destilacije se dobija tzv. meka rakija, a poslije druge destilacije prepečenica. Meka rakija se koristi kao dodatak čaju, a prepečenica kao piće. Proizvodi se u istočnoj Evropi (Bugarska, Češka, Slovačka, Poljska i Rumunija), na Balkanu (Slovenija, Bosna i Hercegovina, Sjeverna Makedonija, Hrvatska i Srbija), i dijelu Evrope (Austrija, Njemačka i Italija).